CELEX: 52011PC0757
Language: hu
Date: 2011-11-15
Title: Javaslat A TANÁCS HATÁROZATA az AKCS–EK partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló, 2010. június 7-i 2010/371/EU határozat alkalmazási időszakának módosításáról és meghosszabbításáról

|

52011PC0757

	INDOKOLÁSAz Európai Unió Tanácsa 2010. június 7-én úgy határozott, hogy az AKCS–EK partnerségi megállapodás 96. cikke szerinti konzultációkat követően tizenkét hónapos időszakra „megfelelő intézkedéseket” vezet be a Madagaszkári Köztársasággal szemben (2010/371/EU határozat)[1]. Ezt az időszakot a 2011. május 30-i 2011/324/EU tanácsi határozat[2] 2011. december 6-ig meghosszabbította.A 2010/371/EU határozatban elfogadott megfelelő intézkedések magukban foglalják különösen a költségvetési támogatásnak, a 10. EFA nemzeti indikatív programja végrehajtásának, valamint a 9. EFA keretében a közvetlenül a kormányra és annak hivatalaira kiterjedő tevékenységeknek és kifizetéseknek a felfüggesztését. Az intézkedések közé tartozik az is, hogy a Bizottság átveszi az EFA nemzeti programengedélyezőjének szerepét. Ugyanakkor nem terjednek ki sem a humanitárius műveletekhez nyújtott hozzájárulásokra, sem egyes, közvetlenül a népesség javát szolgáló projektekre.A Dél-afrikai Fejlesztési Közösség (SADC) kitartó békeközvetítési erőfeszítéseinek köszönhetően – amelyekhez az Afrikai Unió (AU), az EU és a többi nemzetközi partner a válság alatt mindvégig a támogatását nyújtotta – 2011. szeptember 17-én a legfőbb madagaszkári politikai szereplők többsége aláírta a madagaszkári válság rendezésére irányuló ütemtervet. E dokumentum tartalmazza mindazon kötelezettségvállalásokat, amelyek teljesítésére az aláírók elkötelezték magukat a semleges, mindenre kiterjedő és közös megegyezésen alapuló átmeneti folyamat érdekében. E folyamatnak olyan hiteles, szabad és átlátható választásokhoz kell vezetnie, amelyek lehető teszik Madagaszkáron az alkotmányos rendhez való visszatérést.Az ütemterv aláírása csakugyan az első jelentős lépésnek tekinthető ezen az úton, amelyet hatékony és gyors megvalósításnak kell követnie, az ütemtervben meghatározott főbb vonalak szerint. Ebben az esetben az Uniónak – ahogyan azt a válság során mindvégig hangoztatta – készen kell állnia arra, hogy ezen átmeneti folyamatot segítse, és amennyiben e folyamat kedvezően alakul, úgy intézkedéseket tehet a fejlesztési együttműködésünk fokozatos újraindítására is.Tekintettel e pozitív fejleményekre, és a 2011. december 6-tól felmerülő joghézag elkerülése érdekében indokolt a 2010. június 7-i 2010/371/EU tanácsi határozat mellékletében meghatározott megfelelő intézkedések módosítása, valamint azok időbeli hatályának tizenkét hónappal történő meghosszabbítása.Mivel az Unió egyértelműen kifejezésre kívánja juttatni, hogy a madagaszkári hatóságokat és az ütemterv valamennyi részes partnerét az annak végrehajtására irányuló erőfeszítéseik fokozására bátorítja, javaslatot tett arra, hogy újabb levelet küld az átmeneti főhatóság elnökének, amelyben tájékoztatja ebbéli döntéséről, valamint egy, a kölcsönös kötelezettségvállalásokat tartalmazó mátrixban pontosítja azon intézkedéseket, amelyek elfogadására kötelezi magát az Unió, amint a madagaszkári fél teljesítette az átmeneti folyamat fő vonalaival kapcsolatos kötelezettségvállalásait, illetve azokat, amelyek a két fél között adott esetben kialakuló politikai párbeszéd folyamán létrejött megállapodásból fakadnak.Az elfogadásra kerülő határozat bármikor felülvizsgálható, ami lehetővé teszi, hogy azt az ország politikai helyzetének alakulása és az elért eredmények fényében, és nem pedig az ütemterv végrehajtásától függően módosítsák.2011/0343 (NLE)JavaslatA TANÁCS HATÁROZATAaz AKCS–EK partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló, 2010. június 7-i 2010/371/EU határozat alkalmazási időszakának módosításáról és meghosszabbításárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt[3] és Ouagadougouban (Burkina Faso) 2010. június 22-én felülvizsgált[4] partnerségi megállapodásra (a továbbiakban: AKCS–EK partnerségi megállapodás) és különösen annak 96. cikkére,tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra[5] és különösen annak 3. cikkére,tekintettel az Európai Bizottság javaslatára,az Unió külügyi és biztonságpolitikai főképviselőjével egyetértésben,mivel:1.  Az AKCS–EK partnerségi megállapodás 96. cikke alapján Madagaszkárral folytatott konzultáció lezárásáról szóló, 2010. június 7-i 2010/371/EU határozat[6] azzal a céllal került elfogadásra, hogy megfelelő intézkedéseket helyezzen kilátásba az AKCS–EK partnerségi megállapodás 9. cikkében szereplő lényeges elemek megsértése miatt.2.  Ezen intézkedéseket a 2011. május 30-i 2011/324/EU határozat[7] 2011. december 6-ig meghosszabbította, mivel a tizenkét hónapos határidő leteltéig a madagaszkári felek nem írtak alá a konszenzusos átmenetre vonatkozó ütemtervet, illetve a Dél-afrikai Fejlesztési Közösség, az Afrikai Unió és a nemzetközi közösség sem hagyott jóvá ilyen dokumentumot.3.  A Dél-afrikai Fejlesztési Közösség közvetítésével valamennyi madagaszkári politikai párt komoly erőfeszítéseket tett az ütemterv elfogadására, minek köszönhetően 2011. szeptember 17-én a legfőbb madagaszkári politikai szereplők többsége aláírta a madagaszkári válság rendezésére irányuló ütemtervet. Ez az ütemterv tartalmazza mindazon kötelezettségvállalásokat, amelyek teljesítésére az aláírók elkötelezték magukat a semleges, mindenre kiterjedő és közös megegyezésen alapuló átmeneti folyamat érdekében. E folyamatnak olyan hiteles, szabad és átlátható választásokhoz kell vezetnie, amely lehető teszi az alkotmányos rendhez való visszatérést.4.  Következésképpen a hatályban lévő megfelelő intézkedéseket módosítani kell annak érdekében, hogy az Európai Unió az átmeneti folyamatot segíthesse, feltéve hogy a madagaszkári fél teljesíti az átmeneti folyamat fő vonalaival kapcsolatos kötelezettségvállalásait, illetve azokat, amelyekről a madagaszkári kormány és az Európai Unió között adott esetben kialakuló politikai párbeszéd folyamán megállapodnak.5.  A 2011/324/EU határozattal módosított 2010/371/EU határozat alkalmazási ideje december 6-án lejár. Az e határozat által módosított megfelelő intézkedéseket tizenkét hónapig kell alkalmazni, az intézkedések ezen időszak alatti rendszeres felülvizsgálatának sérelme nélkül,ELFOGADTA EZT A HATÁROZATOT:1. cikkA 2011/324/EU határozattal módosított 2010/371/EU határozat a következőképpen módosul:1) A 2010. június 7-i 2010/371/EU határozat mellékletében szereplő levélben meghatározott intézkedések helyébe az e határozat mellékletében szereplő intézkedések lépnek.2) A 2010/371/EU határozat 3. cikke második mondatának helyébe a következő szöveg lép: „Ez a határozat 2012. december 6-ig marad hatályban, a határozat ezen időszak alatti rendszeres felülvizsgálatának sérelme nélkül.”.2. cikkEz a határozat az elfogadásának napján lép hatályba.Kelt Brüsszelben,a Tanács részérőlaz elnökMELLÉKLETBrüsszel,LEVÉLTERVEZET AZ ÁTMENETI FŐHATÓSÁG ELNÖKÉNEKTisztelt Elnök Úr!Az Európai Unió kiemelt fontosságot tulajdonít az AKCS–EK partnerségi megállapodás 9. cikkében foglalt rendelkezéseknek. Az emberi jogok tiszteletben tartása, a demokratikus intézmények és a jogállamiság a partnerségi megállapodás lényeges elemei, következésképpen a kapcsolataink alapját képezik.Az Európai Unió 2011. június 16-án kelt levelében tájékoztatta Önt a megállapodás 96. cikke (2) bekezdésének c) pontja értelmében Madagaszkárral szemben bevezetett, 2010. június 7-én elfogadott megfelelő intézkedések 2011. december 6-ig történő meghosszabbításáról szóló, 2011. május 30-i 2011/324/EU határozatáról.Ezen időponttól fogva az Európai Unió szorosan figyelemmel kísérte az Ön országának politikai helyzetét, és aktívan támogatta a Dél-afrikai Fejlesztési Közösség (SADC) és más afrikai partnerek közvetítési erőfeszítéseit, amelyeknek köszönhetően 2011. szeptember 17-én aláírásra kerülhetett az ütemtervnek a Dél-afrikai Fejlesztési Közösség 2011. június 11–12-i csúcstalálkozóján módosított változata.Az Európai Unió üdvözölte az ütemterv aláírását, és emlékeztetett rá, hogy továbbra is készségesen támogatja az átmeneti folyamatot politikai és pénzügyi téren egyaránt és a nemzetközi közösséggel szoros együttműködésben, amennyiben a Dél-afrikai Fejlesztési Közösség (SADC) és az Afrikai Unió erre felkéri.Az Európai Unió ilyen irányú kötelezettségvállalásának feltétele, hogy a madagaszkári fél eleget tegyen az alábbi kötelezettségeknek:A madagaszkári fél kötelezettségvállalásai | Az Európai Unió kötelezettségvállalásai |Az ütemterv aláírása | Catherine Ashton főképviselő/alelnök nyilatkozata (az aláírást üdvözlő pozitív válasz, amelyben az Unió kifejezi készségét az átmeneti folyamat végrehajtásához nyújtott politikai és pénzügyi támogatásra, amelynek feltétele az átmenet lefolytatása) Első magas szintű találkozók a madagaszkári hatóságokkal (2 madagaszkári miniszter látogatása) A kiszolgáltatott népcsoportok támogatására irányuló, a 10. EFA-ból és a vonatkozó költségvetési sorokból finanszírozott programok azonosítása/kidolgozása A fejlesztési együttműködésre és az átmeneti folyamat segítésére irányuló, a 10. EFA-ból és a vonatkozó költségvetési sorokból finanszírozott programok azonosítása |A miniszterelnök és a nemzeti egységkormány konszenzuson alapuló kinevezése | Az elnök és a madagaszkári átmeneti kormány legitimitásának elismerése, ami lehetővé teszi, hogy az Európai Unió madagaszkári nagykövete átadja megbízólevelét A politikai párbeszéden alapuló első plenáris ülés összehívása a Cotonoui Megállapodás 8. cikke szerint (tárgyalás az együttműködés fokozatos újraindításának feltételeiről és módjáról) Konzultáció a Dél-afrikai Fejlesztési Közösséggel és az Afrikai Unióval az átmeneti folyamat segítése céljából (ebbe beletartozik az ütemterv és annak első végrehajtási intézkedéseinek támogatása) és/vagy a Madagaszkárral foglalkozó nemzetközi kapcsolattartó csoport összehívása, pozitív válasz az Unió részéről és aktív uniós szerepvállalás a nemzetközi közösség közös válaszának koordinálásában A fejlesztési együttműködésre és az átmeneti folyamat segítésére irányuló, a 10. EFA-ból és a vonatkozó költségvetési sorokból finanszírozott programok kidolgozása |Az átmeneti parlament és a független nemzeti választási bizottság felállítása, valamint egy hiteles választási keret kidolgozása és végrehajtása az ENSZ támogatásával (választási értékelő jelentés) | Amennyiben az ENSZ választási értékelő missziójának eredménye kielégítő és Madagaszkár reális választási menetrendet dolgoz ki: Madagaszkár felvételre kerül az EU 2012. évi választási megfigyelő missziói tekintetében elsőbbséget élvező országok listájára, ezzel tehát az Unió megerősíti abbéli szándékát, hogy – a megfelelő pénzügyi források rendelkezésre állása és egy tényfeltáró misszió függvényében – uniós választási megfigyelő missziót küld Madagaszkárra Az EU azonosítja és kidolgozza a különböző eszközök és különösen a Stabilitási Eszköz révén – a megfelelő pénzügyi források rendelkezésre állása függvényében – a választások támogatására irányuló intézkedéseket |Az átmeneti parlament által ratifikált amnesztiatörvény elfogadása, valamint az átmeneti főhatóság elnöke, a miniszterelnök és a kormány lemondásának végrehajtási feltételeit meghatározó törvény parlament általi elfogadása, mely feltételeket abban az esetben kell alkalmazni, ha az említettek jelöltként indulni kívánnak a választásokon | A politikai párbeszéden alapuló második plenáris ülés összehívása a Cotonoui Megállapodás 8. cikke szerint (az együttműködés fokozatos újraindításának feltételeiről és módjáról szóló tárgyalás folytatása) A nemzeti megbékélés és demokratizálódás támogatását szolgáló fellépések azonosítása/kidolgozása |A parlamenti és elnökválasztások megtartása | Uniós választási megfigyelő misszió küldése Madagaszkárra, a pénzügyi források rendelkezésre állásának függvényében |A választási eredmények kihirdetése és visszatérés az alkotmányos rendhez | Catherine Ashton főképviselő/alelnök nyilatkozata a választások lebonyolításáról és eredményeiről, azok hitelességének értékelésével Kedvező forgatókönyv esetén a Cotonoui Megállapodás 96. cikke szerinti határozat, valamint a nemzeti programengedélyező hatáskörének Európai Bizottság általi átvételéről szóló határozat hatályon kívül helyezésére irányuló eljárás elindítása A fejlesztési együttműködés újraindítását célzó fellépések végrehajtása (EFA és költségvetési sorok) |Új elnök, kormány és parlament beiktatása | Catherine Ashton főképviselő/alelnök és Piebalgs biztos nyilatkozata az Unió nevében, amelyben üdvözik az alkotmányos rendhez való visszatérést, és megerősítik, hogy a fejlesztési együttműködés teljes újraindulásával minden tekintetben normalizálódni fognak az EU és Madagaszkár közötti kapcsolatok A Cotonoui Megállapodás 96. cikke szerinti határozat, valamint a nemzeti programengedélyező hatáskörének Európai Bizottság általi átvételéről szóló határozat hatályon kívül helyezése |Arra sürgetjük Önt és valamennyi madagaszkári politikai partnerünket, hogy a lehető legkitartóbban folytassák az ütemterv mielőbbi végrehajtására irányuló erőfeszítéseiket annak érdekében, hogy az Európai Unió segítséget nyújthasson a konszenzuson alapuló és semleges átmeneti folyamathoz, amely kivezeti Madagaszkárt a jelenlegi válságból. E folyamat legfőbb célja az alkotmányos rendhez való visszatérést lehetővé tevő szabad és hiteles választások megtartása.Fentiek fényében az Európai Bizottság úgy határozott, hogy a 2010. június 7-én kelt és 2010. június 16-án Önnek címzett 2010/371/EU határozat mellékletében szereplő levélben foglalt intézkedések helyébe az alábbi megfelelő intézkedéseket lépteti:– Az intézkedések a humanitárius és sürgősségi segítségnyújtást nem érintik.– Az Európai Bizottság végrehajthat olyan projekteket és programokat, amelyek közvetlenül a népesség javát szolgálják.– A 9. és 10. Európai Fejlesztési Alap (EFA) nemzeti indikatív programjai (NIP) keretében előirányzott költségvetési támogatás felfüggesztése továbbra is érvényben marad.– A 9. EFA keretében már folyamatban lévő projektek és programok – a közvetlenül a kormányra és annak hivatalaira kiterjedő tevékenységek és kifizetések kivételével – folytatódnak, fenntartva a felülvizsgálat lehetőségét a politikai helyzet alakulásától függően. A folyamatban lévő szerződések módosításainak és kiegészítéseinek vizsgálata eseti alapon történik.– A regionális projektek értékelése eseti alapon történik.– A 10. EFA-hoz tartozó NIP végrehajtásának feltétele, hogy a madagaszkári fél eleget tegyen a fenti mátrixban szereplő kötelezettségvállalásoknak, mely esetben az Európai Unió fokozatosan elindítja válaszlépéseit a népesség támogatását, valamint az átmeneti folyamat segítését szolgáló programok, majd végül a Madagaszkárral folytatott fejlesztési együttműködés teljes újraindítása formájában.Ezen intézkedések tizenkét hónapos időszakra maradnak hatályban, de azok bármikor felülvizsgálhatók a madagaszkári politikai helyzet kedvező vagy kedvezőtlen alakulásától függően.Tisztelettel:az Európai Unió részérőlCatherine ASHTON Andris PIEBALGS [1] HL L 169., 2010.7.3., 13. o.[2] HL L 146., 2011.6.1., 2. o.[3] HL L 317., 2000.12.15., 3. o.[4] HL L 287., 2010.11.4., 3. o.[5] HL L 317., 2000.12.15., 376. o.[6] HL L 169., 2010.7.3., 13. o.[7] HL L 146., 2011.6.1., 2. o.